Diari Oficial de la Generalitat Valenciana


Sumari del DOGV 9850, del 16-05-2024 (2024/4278)

RESOLUCIÓ de 9 de maig de 2024, de la Conselleria d'Educació, Universitats i Ocupació, per la qual s'actualitza la vigència de l'autorització del centre docent estranger British School of València, de la localitat de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/4278


Data del document
:   09-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 9 de maig de 2024, de la Conselleria d'Educació, Universitats i Ocupació, per la qual s'actualitza la vigència de l'autorització del centre docent estranger British School of València, de la localitat de València. [2024/4278]  
Antecedents de fet  
Primer. Mitjançant la Resolució de 23 d'octubre de 2019, de la Conselleria d'Educació, Cultura i Esport (DOGV d'11.11.2019), es va autoritzar el centre docent estranger British School of València, amb codi 49473367, de la localitat de València, per a la impartició dels ensenyaments del sistema educatiu britànic, amb validesa fins al 28 de març de 2023, des del curs Pre-Nursery (de 2 a 3 anys d'edat) fins a Year 13 (de 17 a 18 anys d'edat), amb capacitat per a 1.100 llocs escolars, per a alumnat espanyol i estranger.  
Segon. En data 28 de juny de 2023, la titularitat del centre presenta sol·licitud i documentació per a l'actualització de la vigència de la seua autorització.  
Tercer. En data 5 de juliol de 2023, el Servici d'Autoritzacions de Centres Privats i Concerts Educatius requerix a la titularitat del centre l'esmena sobre la documentació presentada.  
Quart. En data 20 de juliol de 2023, la titularitat del centre presenta la documentació requerida.  
Quint. En data 24 de juliol de 2023, el Servici d'Autoritzacions de Centres Privats i Concerts Educatius sol·licita els preceptius informes a la direcció territorial d'esta conselleria a València.  
Sext. En data 22 de març de 2024, la direcció territorial remet l'informe favorable de la seua Unitat Tècnica de Construccions, de data 24 d'octubre de 2023, respecte a les instal·lacions, de conformitat amb l'article 6 del Reial decret 806/1993, de 28 de maig, sobre règim de centres docents estrangers a Espanya; i l'informe favorable de la Inspecció Territorial d'Educació, de data 18 de març de 2024, respecte a les titulacions del professorat, tot això de conformitat amb l'article 11 i 12 de l'esmentat reial decret.  
Sèptim. En data 8 d'abril de 2024, la titularitat del centre presenta un nou certificat actualitzat de l'entitat British Council per a impartir els ensenyaments, fins al final del curs acadèmic 2026-2027, des del curs Pre-Nursery (de 2 a 3 anys d'edat) fins a Year 13 (de 17 a 18 anys d'edat), amb capacitat per a 1.100 llocs escolars, per a alumnat espanyol i estranger.  
A estos antecedents de fet els són aplicables els següents   
  
Fonaments de dret  
  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega esta competència en la Secretaria Autonòmica d'Educació.  
Segon. Vist que la sol·licitud d'actualització de l'autorització del centre complix amb els requisits establits en el Reial decret 806/1993.  
  
De conformitat amb els antecedents de fet i considerats els fonaments de dret, resolc  
  
Primer  
S'actualitza l'autorització del centre, en els termes que s'especifiquen a continuació:  
Codi del centre: 69350940.  
Denominació genèrica del centre: centre docent privat estranger.  
  
Denominació específica del centre: British School of València.  
Titularitat: British School Children's Gardens, Societat Limitada.  
Domicili: avinguda Peris i Valero, números 55-59.  
Localitat: València.  
Província: València.  
Esenyaments del sistema educatiu britànic:  
Des del curs Pre-Nursery (de 2 a 3 anys d'edat) fins a Year 13 (de 17 a 18 anys d'edat), amb capacitat per a 1.100 llocs escolars, per a alumnat espanyol i estranger.  
Vigència de l'actualització: fins a final del curs 2026-2027.  
  
Segon  
Abans que finalitze la validesa d'esta autorització, la titularitat del centre haurà d'aportar la certificació actualitzada, expedida per la corresponent representació diplomàtica acreditada a Espanya, en la qual conste, fefaentment, que els ensenyaments tindran validesa oficial plena al país d'origen, i que el centre reunix els requisits que exigix el país d'origen. En cas de no aportar a esta conselleria esta certificació, podrà procedir-se d'ofici a la revocació de l'autorització del centre.  
  
Esta resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar de l'endemà de la seua publicació en el Diari Oficial de la Generalitat Valenciana.  
  
València, 9 de maig de 2024.- El secretari autonòmic d'Educació: Daniel McEvoy Bravo.